cyanic-selkie/wikianc huggingface dataset:
Λοφέλντεν
Ιστορία
Αρχές του 20ού αιώνα ο οικισμός Ζίντλουνγκ (Siedlung) μελετήθηκε και κατασκευάστηκε το 1941 προκειμένου να ενώσει τα δυο χωριά, αλλά και να εξυπηρετήσει τους υπαλλήλους και εργάτες της βιομηχανίας αεροσκαφών Fieseler, γνωστή για το αεροσκάφος συνδέσμου Fieseler Fi 156 (Storch).
Ο σημερινός δήμος δημιουργήθηκε το 1941 μετά από την συγχώνευση τον δυο χωριων Κρούμπαχ (Crumbach) και Οχσχάουζεν (Ochshausen). Το 1970 προστέθηκε και ο δήμος του Φόλλμαρσχαουζεν (Vollmarshausen) που σήμερα αποτελεί δημοτικό διαμέρισμα. Λόγου της καλής πρόσβασης σε κόμβο αυτοκινητοδρομου το 2009 δημιούργησε μαζί με το γειτονικό Κάσσελ την βιομηχανική περιοχή Λοφέλντενερ Ρύσελ (Lohfeldener Rüssel).
Τοποθεσία και συγκοινωνία
Ο δήμος συνορεύει ανατολικά με τον δήμο του Κάσσελ και έχει πρόσβαση στον υπεραστικό αυτοκινητόδρομο A7 όπου τερματίζουν οι τοπικοί αυτοκινητόδρομοι A44 και A49. Ανά δέκα λεπτά διέρχεται λεωφορείο για το κέντρο του Κάσσελ. Η διαδρομή του διαρκεί 20 με 25 λεπτά.
Αξιοθέατα
Αξιοθέατο είναι το ιστορικό κέντρο του Φόλλμαρσχαουζεν με την φλαμουριά (το μεγάλο δένδρο), παραδοσιακά κτίρια και την νεοκλασική Ευαγγελική εκκλησια. Το Κρούμπαχ και το Οχσχάουζεν έχουν επίσης ιστορικές εκκλησιες. Ο δήμος λειτουργεί και ένα μουσείο με ιστορικές άμαξες (Hessisches Kutschen- und Wagenmuseum).
Αδελφοποιήσεις
Αδελφοποιήσεις υπάρχουν με τις ακόλουθες πόλεις:
Παραπομπές
Κατηγορία:Γεωγραφία της Έσσης
Λίντα Βέρο Μπαν
Η Λίντα Βέρο Μπαν (Verő Bán Linda, γεν. το 1976) είναι Ουγγαρέζα συγγραφέας, ρεμπέτζιν (σύζυγος ραβίνου), και Εβραία εκπαιδευτικός. Η Μπαν γεννήθηκε στη Βουδαπέστη όπου ζει ακόμα.
Οικογένεια και εκπαίδευση
Η Μπαν γεννήθηκε το 1976 στη Βουδαπέστη ωε μέλος μιας παραδοσιακής εβραϊκής οικογένειας. Έχει αναγνωριστεί ως «ένα από τα πρώτα άτομα που ανοικοδόμησαν την εβραϊκή ζωή στη Βουδαπέστη, ως έφηβη μετά την κομμουνιστική εποχή», λαμβάνοντας πολύ ενεργό μέρος στην αναβίωση της εβραϊκής παράδοσης της στην Ουγγαρία κατά τη διάρκεια της δεκαετίας του 1990. «Δεν μπορούσες να ασκείς τη θρησκεία σου επί κομμουνισμού, οπότε μόνο μετά την πτώση του καθεστώτος άρχισε ο κόσμος να προσπαθεί να ανακτήσει την ταυτότητά του», αναφέρει η ίδια. «Δεν πηγαίνουν σε συναγωγή, αλλά εξακολουθούν να θέλουν να εκφράσουν την εβραϊκή κουλτούρα τους», εξήγησε σε συνέντευξή της σε δημοσιογράφο το 2013.
Τα πρώτα χρόνια
Η Μπαν εργάστηκε ως shlicha (πράκτορας) του κινήματος Μασόρτι Ολάμι, ενώ στη συνέχεια πέρασε έναν χρόνο στο πρόγραμμα υποτροφιών του Ευρωπαϊκού Ινστιτούτου Εβραϊκών Σπουδών (Παιδεία) στη Στοκχόλμη της Σουηδίας.
Οικογένεια και καριέρα
μικρογραφία| Η Λίντα Μπαν με τον σύζυγό της Το 2002, η Μπαν παντρεύτηκε τον ραβίνο Τάμας Βέρο και από τότε εργάζεται στην άτυπη εβραϊκή εκπαίδευση και την οικοδόμηση κοινότητας στη συναγωγή Φρανκέλ στη Βουδαπέστη. Εκεί διευθύνει το κατηχητικό σχολείο και την οικογένεια Kabalat Shabat, και τον Σεπτέμβριο του 2015 ίδρυσε την BBYO Hungary για νέους ηλικίας μεταξύ 12 και 16 ετών.
Συγγραφική καριέρα
Την τελευταία δεκαετία, η Μπαν έγραψε και δημοσίευσε 13 βιβλία για νέες οικογένειες σχετικά με τις εβραϊκές παραδόσεις και την εβραϊκή ταυτότητα. Αυτά είναι τα πρώτα σύγχρονα εκπαιδευτικά εβραϊκά παιδικά βιβλία που εκδόθηκαν στα ουγγρικά μετά το Ολοκαύτωμα. Μερικά από τα βιβλία της έχουν μεταφραστεί στα αγγλικά και γερμανικά, σλοβακικά, γαλλικά, ρωσικά και κροατικά.
Το βιβλίο Τι σημαίνει να είσαι Εβραίος; της Μπαν επιλέχθηκε για έπαινο στην κατηγορία του εβραϊκού βιβλίου από την εφημερίδα Huffington Post. Πιο συγκεκριμένα, το βιβλίο επιλέχθηκε από τον συγγραφέα του ιστολογίου της εφημερίδας ως "Καλύτερο εβραϊκό βιβλίο για το 2010".
Παραπομπές
Κατηγορία:Ούγγροι συγγραφείς Κατηγορία:Ουγγροεβραίοι
Άγιος Ιωάννης Αναφωνητρίας Ζακύνθου
Ο Άγιος Ιωάννης είναι νησίδα του Ιονίου πελάγους στα δυτικά παράλια της Ζακύνθου.  Βρίσκεται νοτιοδυτικά της Αναφωνήτριας και δυτικά από την παραλία του Πόρτο Βρώμης του οικισμού Μαρίες, από το οποίο αναχωρούν τουριστικά πλοιάρια για τις "Γαλάζιες Σπηλιές" και το "Ναυάγιο". Σύμφωνα με το σχέδιο Καλλικράτης, μαζί με τον οικισμό Αναφωνήτρια, αποτελεί την τοπική κοινότητα Αναφωνητρίας που υπάγεται στη δημοτική ενότητα Ελατίων του Δήμου Ζακύνθου και σύμφωνα με την απογραφή του 2011 δεν κατοικείται.
Δείτε επίσης
Ο οικισμός Άγιος Ιωάννης στη δημοτική ενότητα Ζακυνθίων.
Παραπομπές
Κατηγορία:Νομός Ζακύνθου Κατηγορία:Επτάνησα Κατηγορία:Ελληνικές βραχονησίδες Κατηγορία:Δήμος Ζακύνθου
Χριστόδουλος Μιχαηλίδης
Ο Χριστόδουλος Μιχαηλίδης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το Πατριωτικό Μέτωπο.
Βιογραφικά στοιχεία
Ο Χριστόδουλος Μιχαηλίδης γεννήθηκε στη Λεμεσό το 1906. Ομιλούσε, πέρα από την ελληνική, την αγγλική γλώσσα. Σπούδασε νομική, πολιτικές και κοινωνικές επιστήμες. Εργάστηκε ως δικηγόρος και ως νομικός σύμβουλος.
Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λεμεσού με το Πατριωτικό Μέτωπο για την Α΄ Κοινοβουλευτική Περίοδο. Μετά τη διάλυση του Πατριωτικού Μετώπου το 1969 εντάχθηκε στην κοινοβουλευτική ομάδα της Προοδευτικής Παράταξης.
Πηγές
Κατηγορία:Βουλευτές Λεμεσού Κατηγορία:Κύπριοι δικηγόροι Κατηγορία:Βουλευτές εκλεγμένοι με το Πατριωτικό Μέτωπο Κατηγορία:Βουλευτές Α΄ Κοινοβουλευτικής Περιόδου (Κύπρος)
Διοργανώσεις Ε.Π.Σ. Πειραιά 1997–98
Το πρωτάθλημα της Ε.Π.Σ. Πειραιώς της περιόδου 1997-98 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 92 σύλλογοι.
Α΄ Κατηγορία
Τους τίτλους των δυο ομίλων της Α΄ Κατηγορίας κατέκτησαν ο Βύζας Μεγάρων και ο Α.Ο. Ποντίων Νίκαιας. Οι δυο πρωταθλήτριες ομάδες ανέβηκαν στη Δ΄Εθνική της περιόδου 1998-99.
Στη Β΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν ο Α.Σ. Δραπετσώνας και ο Αστέρας Κερατσινίου, ενώ από τον δεύτερο όμιλο υποβιβάστηκαν οι Νέοι Δραπετσώνας και η Α.Ε. Καμίνια.
Ο Α.Σ. Δραπετσώνας και ο Ήφαιστος Νίκαιας ισοβάθμισαν στην προτελευταία θέση και στις 24 Ιουνίου 1998 έδωσαν αγώνα κατάταξης στο γήπεδο Κερατσινίου για την παραμονή. Ο Ήφαιστος Νίκαιας επικράτησε με 1-0 και παρέμεινε, ενώ ο Α.Σ. Δραπετσώνας υποβιβάστηκε.
Β΄ Κατηγορία
Τους τίτλους των δυο ομίλων της Β΄ Κατηγορίας κατέκτησαν η Α.Ε. Νίκαια και η Φλόγα Νίκαιας. Την άνοδο στην Α΄ Κατηγορία κέρδισαν και οι δευτεραθλητές των δυο ομίλων, Α.Ο.Κ. Φαλήρου και Απόλλων Ασπροπύργου αντίστοιχα.
Στη Γ΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν η Αναγέννηση Σαλαμίνας και η Παλιά Κοκκινιά, ενώ από το δεύτερο όμιλο υποβιβάστηκαν η Κύπρος Κορυδαλλού και ο Απόλλων Ρέντη.
Γ΄ Κατηγορία
Τους τίτλους των δυο ομίλων της Γ΄ Κατηγορίας κατέκτησαν ο Προφήτης Ηλίας Πειραιά και ο Δίας Κορυδαλλού.
Την άνοδο στη Β΄ Κατηγορία κατέκτησαν επίσης οι δευτεραθλητές και τριταθλητές των δυο ομίλων. Στον πρώτο όμιλο δευτεραθλητής ήταν ο Ειδυλλιακός και τριταθλητής ο Πορφύρας, ενώ στον δεύτερο όμιλο δευτεραθλητής ήταν ο Θησέας Πειραιά και τριταθλήτρια η Θύελλα Κορυδαλλού.
Πηγές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 1997-1998
Κρατιδιακές εκλογές του Σάαρλαντ (2017)
Κρατιδιακές εκλογές διεξήχθησαν στο γερμανικό κρατίδιο Σάαρλαντ στις 26 Μαρτίου 2017. Εξελέγησαν οι 51 έδρες του κρατιδιακού κοινοβουλίου. Η πρωθυπουργός Ανεγκρέτ Κραμπ-Καρενμπάουερ διεκδίκησε την επανεκλογή της, με τον συνασπισμό της Χριστιανοδημοκρατικής Ένωσης (CDU) και του Σοσιαλδημοκρατικού Κόμματος (SPD), έχοντας υπηρετήσει δύο θητείες ως πρωθυπουργός.
Πλαίσιο
Οι εκλογές του 2012 προκηρύχθηκαν πρόωρα λόγω της κατάρρευσης του συνασπισμού "τύπου Τζαμάικας" με τη συμμετοχή του CDU, των Ελεύθερων Δημοκρατών (FDP) και του Κόμματος των Πρασίνων στις 6 Ιανουαρίου 2012. Το αποτέλεσμα των εκλογών ήταν η νίκη για τους κυβερνώντες χριστιανοδημοκράτες, ενώ το FDP υπέστη τεράστιες απώλειες, χωρίς να πετύχει κοινοβουλευτική εκπροσώπηση. Οι Πράσινοι έχασαν ψηφοφόρους, αλλά κέρδισαν έδρες, καθώς οι ψήφοι τους ήταν αρκετοί για να φτάσουν το ποσοστό του 5%. Η αντιπολίτευση, οι Σοσιαλδημοκράτες υπό την ηγεσία του Χάικο Μάας αύξησαν τον αριθμό των εδρών και ψήφων, αλλά απέτυχαν να γίνουν το μεγαλύτερο κόμμα στο κοινοβούλιο. Το Αριστερό Κόμμα υπέστη μικρές απώλειες. Το Κόμμα των Πειρατών εξασφάλισε κοινοβουλευτική εκπροσώπηση για πρώτη φορά σε περιφερειακό κοινοβούλιο της Δυτικής Γερμανίας.
Αποτελέσματα
Οι Χριστιανοδημοκράτες κέρδισαν άνετη νίκη στις εκλογές, με ποσοστό γύρω στο 40% των ψήφων έναντι 30% για τους Σοσιαλδημοκράτες.
Αντιδράσεις και επακόλουθα
Οι προεκλογικές δημοσκοπήσεις προέβλεπαν οριακές διαφορές μεταξύ CDU και SPD, αλλά η CDU διέψευσε τις δημοσκοπήσεις, υπερβαίνοντας κατά πολύ τις προβλέψεις πριν ανοίξουν οι κάλπες. Μετά τις εκλογές, αρκετοί σχολιαστές περιέγραψαν τα αποτελέσματα ως ώθηση για τις εκλογικές προοπτικές της γερμανίδας καγκελάριου Μέρκελ και του CDU, , ενόψει των ομοσπονδιακών εκλογών του Σεπτεμβρίου του 2017, και ως ένα πλήγμα για τον ηγέτη του SPD Μάρτιν Σουλτς.
Παραπομπές
2017 Σααρλαντ
Α.Ο. Ποντίων Νίκαιας
|right|200px Ο Αθλητικός Όμιλος Ποντίων Νίκαιας ήταν ποδοσφαιρικός σύλλογος με έδρα τη Νίκαια Αττικής. Επίσημο έτος ίδρυσης ήταν το 1956 και είχε χρώματα το κίτρινο και το μαύρο και έμβλημα τον ποντιακό αετό. Αποτελούσε σωματείο της Ε.Π.Σ. Πειραιά.
Ιδρύθηκε επίσημα το 1956 στην προσφυγομάνα Κοκκινιά από τους Μισαηλίδη, Κατωνίδη και Σακκά. Τότε εντάχθηκε επίσημα στα πρωταθλήματα της Ε.Π.Σ. Πειραιά, όπου και αγωνιζόταν από τη σεζόν 1956-57. Το 1997-98 κατέκτησε για πρώτη και μοναδική φορά το πρωτάθλημα Πειραιά και συμμετείχε στην Δ' Εθνική της σεζόν 1998-99, που αποτελεί και υψηλότερη του διάκριση. Επίσης τις σεζόν 1976-77 και 1995-96 υπήρξε φιναλίστ Κυπέλλου Πειραιά. Από το 2007 ο σύλλογος έχει αναστείλει τη λειτουργία του.
Από το σύλλογο, μεταξύ άλλων, τη δεκαετία του '60 αναδείχθηκαν τα αδέρφια Γιώργος και Διονύσης Σκριβάνος, ο Χρήστος Ξανθόπουλος και ο Κώστας Νομικός.
Παραπομπές
Κατηγορία:Αθλητικοί σύλλογοι Πειραιά Κατηγορία:Ποδοσφαιρικές ομάδες Ελλάδας Κατηγορία:Ιδρύσεις αθλητικών συλλόγων το 1956
Έβα Σόνετ
Η Έβα Σόνετ (Ewa Sonnet), με πραγματικό όνομα Μπεάτα Κορνέλια Ντομπρόφσκα (πολωνικά: Beata Kornelia Dąbrowska) (8 Μαρτίου 1985), είναι Πολωνή γκλάμουρ μοντέλο και τραγουδίστρια της ποπ. Η Σόνετ είναι το κορυφαίο μοντέλο των Polish Busty μοντέλων.
Σταδιοδρομία στον κλάδο της ψυχαγωγίας
Τον Νοέμβριο του 2005, η Σόνετ πόζαρε γυμνόστηθη για το πολωνικό περιοδικό CKM. Ήταν το πρώτο της εικονογραφικό περιοδικό. Στη συνέντευξη στο CKM, η Σόνετ είπε ότι το υπέροχο στήθος της είναι όλο φυσικό. Ξεκίνησε μια μουσική καριέρα και στις 11 Δεκεμβρίου 2005, η Σόνετ έκανε την πρώτη της τηλεοπτική εμφάνιση στο The Kuba Wojewódzki Show στο κανάλι Polsat στην Πολωνία, για να προωθήσει το νέο της άλμπουμ, Nielegalna («Παράνομη»).
Τον Ιανουάριο του 2006, η Σόνετ άρχισε να κάνει συναυλίες σε όλη την Πολωνία. Το Nielegalna κυκλοφόρησε τον Οκτώβριο του 2006.
Τον Σεπτέμβριο του 2007, η Σόνετ πήρε μέρος στην πολωνική τηλεοπτική εκπομπή Gwiazdy Tańczą na Lodzie με τον συγχορευτή της, Γούκας Γιούζβιακ. Πόζαρε ξανά στα τεύχη Νοεμβρίου 2006 και 2007 του CKM. Είναι αντικείμενο πολυάριθμων αντιπαραθέσεων που αφορούν μη εξουσιοδοτημένη χρήση της εικόνας της στην ποπ κουλτούρα.
Εξωτερικοί σύνδεσμοι
Κατηγορία:Πολωνές μοντέλα Κατηγορία:Πολωνοί τραγουδιστές ποπ Κατηγορία:Αγγλόφωνοι τραγουδιστές από την Πολωνία Κατηγορία:Πολωνές τραγουδίστριες του 21ου αιώνα
Εριόν Μπογκντάνι
Ο Εριόν Μπογκντάνι (Erjon Bogdani, γεννήθηκε 4 Απριλίου 1977) είναι Αλβανός πρώην ποδοσφαιριστής και νυν προπονητής, κάτοχος του ρεκόρ διεθνών τερμάτων της Εθνικής Αλβανίας με 18. Θεωρείται ως ένας από τους καλύτερους ποδοσφαιριστές στην ιστορία της χώρας του.
Καριέρα
Ξεκίνησε την καριέρα του στην Παρτιζάνι Τιράνων αρχικά στην ομάδα νέων και στη συνέχεια στην ανδρική ομάδα, όπου αγωνίστηκε  τέσσερις σεζόν και κέρδισε το Κύπελλο Αλβανίας της σεζόν 1996–97. Το χειμώνα του 1998 μετακόμισε στην Γκεντσλερμπιρλιγκί στην Τουρκία, σημειώνοντας ένα γκολ σε έντεκα συμμετοχές. Την επόμενη σεζόν αποδέχεται την πρόταση της ΝΚ Ζάγκρεμπ, αγωνιζόμενος στην Κροατία. Ήδη διακρίθηκε για το δυναμικό τρόπο παιχνιδιού του, τον καλό έλεγχο της μπάλας και την εναέρια ικανότητά του.
Μετακόμισε στη Ρετζίνα 1914 της Ιταλίας το 2000, χώρα στην οποία παρέμεινε μέχρι το τέλος της καριέρας του. Έκανε το ντεμπούτο του στη Σέριε Α στις 6 Φεβρουαρίου 2000, σε ηλικία 22 ετών, στον αγώνα Ρετζίνα- Μπολόνια (1–0), μπαίνοντας ως αλλαγή. Στις 9 Απριλίου 2000 σκόραρε το πρώτο του γκολ στο πρωτάθλημα, στη νίκη 1–0 επί της Βενέτσια. Κλείνει τη σεζόν με δύο γκολ σε δέκα εμφανίσεις. Τον Αύγουστο του 2003 δόθηκε δανεικός στη Σαλερνιτάνα, με την οποία σημείωσε 8 γκολ σε 38 εμφανίσεις. Το επόμενο καλοκαίρι πήγε δανεικός στην Ελλάς Βερόνα, στη δεύτερη κατηγορία της Ιταλίας. Έκανε το ντεμπούτο του με τους Βενετούς στις 11 Σεπτεμβρίου 2004 στον εκτός έδρας αγώνα 3–1 με αντίπαλο την Τορίνο. Το πρώτο γκολ πρωταθλήματος έρχεται την τρίτη αγωνιστική με αντίπαλο τη Βενέτσια (ήττα 3–2). Ολοκλήρωσε καλά τη χρονιά με 17 γκολ σε 38 εμφανίσεις. Μετά το δανεισμό, επιστρέφει στη Ρετζίνα.
Στις 3 Αυγούστου 2005 μετακόμισε στη Ρόμπουρ Σιένα σε μόνιμη βάση. Σημείωσε το πρώτο του γκολ με τους Τοσκανούς στις 21 Σεπτεμβρίου με αντίπαλο την Ασκολι (1–1). Στις 28 Ιανουαρίου 2006 στη συνάντηση με την Παλέρμο για την 22η αγωνιστική, σημείωσε το πρώτο του χατ τρικ στη Σέριε Α. Η επόμενη σεζόν τον βλέπει συχνά να αγωνίζεται ως εφεδρικός. Στις 11 Ιανουαρίου 2007 αγοράστηκε οριστικά από την Κιέβο, αλλά τον Αύγουστο του 2007 δόθηκε δανεικός στη Λιβόρνο. Έκανε το ντεμπούτο του με τους Τοσκανούς στις 2 Σεπτεμβρίου στο Λιβόρνο- Παλέρμο (2–4). Πέτυχε το πρώτο του γκολ στις 27 Ιανουαρίου 2008 εναντίον της Γιουβέντους (1–3 για τους μπιανκονέρι). Στην Τοσκάνη, απογοητεύει τις όποιες προσδοκίες, τελειώνοντας τη σεζόν με δύο γκολ και η ομάδα υποβιβάζεται.
Μόλις τελειώσει ο δανεισμός, επιστρέφει στην Κιέβο. Με τη λήξη της σύμβασης το καλοκαίρι του 2010 αρνήθηκε την ανανέωση της σύμβασης, παραμένοντας έτσι ελεύθερος. Στις 22 Ιουλίου 2010 πηγαίνει στην Τσεζένα με ελεύθερη μεταγραφή. Σκόραρε το πρώτο του γκολ με την ομάδα στις 11 Σεπτεμβρίου 2010 στο Τσεζένα-Μίλαν, ένα παιχνίδι που στη συνέχεια κέρδισαν οι γηπεδούχοι με 2–0. Την επόμενη εβδομάδα σκοράρει κόντρα στη Λέτσε (αποτέλεσμα 1–0), γκολ που ανέβασε την Τσεζένα στην κορυφή του βαθμολογικού πίνακα για τρεις ημέρες. Κλείνει τη σεζόν με 35 εμφανίσεις και 8 γκολ. Στις 31 Ιανουαρίου 2012, την τελευταία μέρα των χειμερινών μεταγραφών, μετακόμισε στη Σιένα, όπου έκανε το ντεμπούτο του με τους Τοσκάνους στις 22 Φεβρουαρίου 2012, στην εντός έδρας ήττα από την Κατάνια (0–1). Πέτυχε το πρώτο του γκολ πρωταθλήματος στις 26 Φεβρουαρίου 2012 στην εντός έδρας νίκη επί της Παλέρμο (4–1). Ολοκληρώνει τη σεζόν με 11 συμμετοχές και 4 γκολ. Έκλεισε την καριέρα το 2013 καθώς δεν υπήρχε ενδιαφέρον από σύλλογο για να αγωνιστεί.
Μετά την αποχώρησή του από την ενεργό δράση, ο Μπογκντάνι διορίστηκε αρχικά από την Αλβανική Ομοσπονδία Ποδοσφαίρου ως ανιχνευτής ταλέντων, ξεκινώντας τη δουλειά τον Σεπτέμβριο του 2014. Το 2016 διορίστηκε προπονητής της εθνικής ομάδας της Αλβανίας κάτω των 19 ετών.
Τίτλοι και διακρίσεις
Παρτιζάνι Τιράνων Ρετζίνα Ατομικές διακρίσεις
Παραπομπές
Κατηγορία:Αλβανοί ποδοσφαιριστές Κατηγορία:Ποδοσφαιριστές Εθνικής Αλβανίας Κατηγορία:Ποδοσφαιριστές Εθνικής Αλβανίας Κ21 Κατηγορία:Ποδοσφαιριστές Παρτιζάνι Τιράνων Κατηγορία:Ποδοσφαιριστές ΝΚ Ζάγκρεμπ Κατηγορία:Ποδοσφαιριστές Γκεντσλερμπιρλιγκί Σπορ Κουλουμπού Κατηγορία:Ποδοσφαιριστές ΟΣ Σαλερνιτάνα 1919 Κατηγορία:Ποδοσφαιριστές Ελλάς Βερόνα Κατηγορία:Ποδοσφαιριστές Ρόμπουρ Σιένα Κατηγορία:Ποδοσφαιριστές ΑΣ Λιβόρνο Κάλτσιο Κατηγορία:Ποδοσφαιριστές Κιέβο Βερόνα Κατηγορία:Ποδοσφαιριστές ΑΚ Τσεζένα Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές Σέριε Α Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Σούπερ Λιγκ Τουρκίας Κατηγορία:Επιθετικοί ποδοσφαιριστές
Επίλεκτη κατηγορία ΣΤΟΚ
Η Επίλεκτη Κατηγορία ΣΤΟΚ είναι το τέταρτο επίπεδο στο Σύστημα ποδοσφαιρικών πρωταθλημάτων ανδρών Κύπρου. Διοργανώνεται από την Συνομοσπονδία Τοπικών Ομοσπονδιών Κύπρου (ΣΤΟΚ) σε συνεργασία με την Κυπριακή Ομοσπονδία Ποδοσφαίρου (ΚΟΠ) και οι ομάδες που αγωνίζονται σε αυτή την κατηγορία εντάσσονται στο μητρώο μελών της ΚΟΠ όπως ισχύει και για τις ομάδες που αγωνίζονται στις υπόλοιπες παγκύπριες κατηγορίες που διοργανώνει η ΚΟΠ. Ιδρύθηκε το 2015. Κάθε σεζόν οι κορυφαίες ομάδες της επίλεκτης προβιβάζονται και συμμετέχουν στο πρωτάθλημα της Γ΄ κατηγορίας της νέας περιόδου, ενώ οι ομάδες που υποβιβάζονται συμμετέχουν στην Α' κατηγορία των αγροτικών πρωταθλημάτων των τοπικών τους ομοσπονδιών και διαγράφονται από το μητρώο μελών της ΚΟΠ και εντάσσονται στο μητρώο μελών της ΣΤΟΚ.
Ιστορικό
Η Επίλεκτη κατηγορία ΣΤΟΚ ξεκίνησε την περίοδο 2015-16 αντικαθιστώντας την Δ΄ Κατηγορία. Το πρωτάθλημα 2015-16 ήταν το πρώτο στην ιστορία του θεσμού. Στις πλείστες περιόδους το πρωτάθλημα διεξαγόταν σε δύο γύρους, όπου η κάθε ομάδα αντιμετώπιζε όλες τις υπόλοιπες ομάδες εντός και εκτός έδρας. Με την μορφή αυτή διεξάγεται και σήμερα. Εξαίρεση αποτέλεσε η περίοδο 2021-22 όπου στο πρωτάθλημα δημιουργήθηκαν δύο παράλληλοι όμιλοι.
Την περίοδο 2019-20 και την περίοδο 2020-21 το πρωτάθλημα διακόπηκε λόγω της πανδημίας του κορωνοιού.
Δομή
Το πρωτάθλημα Επίλεκτης κατηγορίας ΣΤΟΚ διεξάγεται ως ένα ενιαίο πρωτάθλημα (χωρίς ομίλους) όπου κάθε ομάδα αναμετριέται με όλες τις υπόλοιπες ομάδες δύο φορές, μία στην έδρα της και μία στην έδρα της αντίπαλης ομάδας. Εξαίρεση αποτέλεσε η περίοδος 2021-22 όταν το πρωτάθλημα διεξήχθη με τις ομάδες να χωρίζονται σε δύο ομίλους.
Στο πρωτάθλημα Επίλεκτης κατηγορίας ΣΤΟΚ 2022-23 συμμετέχουν 18. Όλες οι ομάδες θα αναμετρηθούν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυχθεί η ομάδα που θα συγκεντρώσει τους περισσότερους βαθμούς. Η πρωταθλήτρια ομάδα και οι ομάδες που θα τερματίσουν στις θέσεις 2 και 3 θα εξασφαλίσουν την άνοδο τους στο πρωτάθλημα Γ΄ κατηγορίας 2023–24. Οι τέσσερεις τελευταίες ομάδες θα υποβιβαστούν στα αγροτικά πρωταθλήματα.
Ομάδες
Οι ομάδες που συμμετέχουν στο πρωτάθλημα είναι:
Οι πρωταθλήτριες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου.
{|
Αριθμός ομάδων, προβιβασμός και υποβιβασμός ανά περίοδο
Ο αριθμός των ομάδων που συμμετείχαν στο πρωτάθλημα όπως και ο αριθμός των ομάδων που προβιβάζονταν και υποβιβάζονταν άλλαζε στην πορεία των ετών.
1Την περίοδο 2019-20 το πρωτάθλημα διεκόπη λόγω της Πανδημίας του κορονοϊού στην Κύπρο το 2020. Στην Γ΄ κατηγορία προβιβάστηκαν οι τέσσερις πρώτες ομάδες της βαθμολογίας όταν έγινε η διακοπή του πρωταθλήματος. Δεν υποβιβάστηκε καμία ομάδα.
1Την περίοδο 2020-21 το πρωτάθλημα διεκόπη λόγω της Πανδημίας του κορονοϊού στην Κύπρο το 2020. Δεν προβιβάστηκε και δεν υποβιβάστηκε καμία ομάδα.
Συμμετοχές ανά ομάδα
Στην Επίλεκτη κατηγορία έχουν συμμετάσχει 44 διαφορετικές ομάδες. Ο πίνακας που ακολουθεί παρουσιάζει τις συμμετοχές κάθε ομάδας στο πρωτάθλημα (συμπεριλαμβάνεται η περίοδος 2022-23). Οι συμμετοχές της περιόδου 2019-20 και της περιόδου 2020-21, όπου το πρωτάθλημα διακόπηκε, συμπεριλαμβάνονται στον πίνακα.
Πηγές
Κατηγορία:Εθνικά πρωταθλήματα ποδοσφαίρου Δ΄ επιπέδου Κατηγορία:Πρωταθλήματα ποδοσφαίρου τέταρτης κατηγορίας στην Ευρώπη
Χαριτάκης
Το ελληνικό επώνυμο Χαριτάκης μπορεί να αναφέρεται σε κάποιο από τα παρακάτω πρόσωπα:
Στάδιο Λα Ρομαρέδα
Το Στάδιο Λα Ρομαρέδα (ισπανικά: Estadio La Romareda), γνωστό απλά ως Λα Ρομαρέδα, είναι στάδιο ποδοσφαίρου στη Σαραγόσα της Ισπανίας. Είναι η έδρα της Ρεάλ Σαραγόσα. Εγκαινιάστηκε στις 8 Σεπτεμβρίου 1957, με έναν αγώνα μεταξύ της Ρεάλ Σαραγόσα και της Οσασούνα (4–3). Η επίσημη χωρητικότητα είναι 33.608 θεατές, με μέσο όρο παρακολούθησης περίπου 20.000 για αγώνες της Ρεάλ Σαραγόσα. Επί του παρόντος, είναι το 13ο μεγαλύτερο στάδιο στην Ισπανία και το μεγαλύτερο στην Αραγωνία.
Το στάδιο έχει υποστεί διάφορες αναβαθμίσεις, το 1977 και το 1982, όταν ήταν ένα από τα γήπεδα του Παγκοσμίου Κυπέλλου του 1982. Το στάδιο χρησιμοποιήθηκε επίσης για αγώνες ομίλων ποδοσφαίρου και έναν προημιτελικό κατά τη διάρκεια των Θερινών Ολυμπιακών Αγώνων του 1992. Το στάδιο φιλοξένησε επίσης τον αγώνα για το FIRA Trophy (ράγκμπι γιούνιον) 1992-94 μεταξύ Ισπανίας και Ρουμανίας το 1994. Τα σχέδια για την κατασκευή ενός νέου γηπέδου στη Σαραγόσα έχουν εγκαταλειφθεί.
Το Λα Ρομαρέδα προτάθηκε ως Ολυμπιακό Στάδιο στην αποτυχημένη προσφορά της Χάκα ς για τους Χειμερινούς Ολυμπιακούς Αγώνες του 2014.
Οι εργασίες για τη διεύρυνση του La Romareda σε ένα στάδιο 43.000 θέσεων επρόκειτο να ξεκινήσουν στις 17 Απριλίου 2006 και να τελειώσουν εγκαίρως για την Έκθεση της Σαραγόσας του 2008. Ωστόσο, κατατέθηκε μήνυση από πολιτικό κόμμα (PAR), υποστηρίζοντας ότι η μεγέθυνση του γηπέδου θα ήταν εις βάρος του πληθυσμού, προκειμένου να ανασταλούν οι προγραμματισμένες εργασίες. Δικαστής διέταξε την αναστολή και οι εργασίες τέθηκαν σε αναμονή.
Ιστορία
Η κατασκευή του Λα Ρομαρέδα οφείλεται στις προσπάθειες του δημάρχου Λουίς Γκόμεθ Λαγκούνα και του διαδόχου του, Θεσάρεο Αλιέρτα, ο οποίος ήταν πρόεδρος της Ρεάλ Σαραγόσα. Το προηγούμενο γήπεδο τους, Στάδιο Τορέρο, χωρητικότητας 20.000 θεατών, θεωρήθηκε πολύ μικρό.
Το θέμα τέθηκε ενώπιον του δημοτικού συμβουλίου, το οποίο στις 9 Φεβρουαρίου 1956 ενέκρινε τα σχέδια για την κατασκευή του σταδίου. Το έργο της κατασκευής του γηπέδου ανατέθηκε στην κατασκευαστική εταιρεία Agroman, η οποία στους 15 μήνες που χρειάστηκε για την κατασκευή του γηπέδου απασχολούσε 350 εργαζόμενους.
Ένα άλλο σύμβολο της ποπ μουσικής, η Γκλόρια Εστέφαν, εμφανίστηκε στο στάδιο μπροστά σε πλήθος 45.000 θεατών, σε μια άλλη sold out συναυλία στην περιοδεία της Evolution, στις 20 Οκτωβρίου 1996.
Δίχτυα
Το Λα Ρομαρέδα υπερηφανεύεται για τον περίεργο ισχυρισμό ότι έχει τα βαθύτερα δίχτυα τέρματος της Ευρώπης, τα οποία εκτείνονται τέσσερα μέτρα πίσω από τα δοκάρια. Τα δίχτυα έχουν επίσης μια εντυπωσιακή μπλε και λευκή διαγώνια λωρίδα.
Εξωτερικοί σύνδεσμοι
Κατηγορία:Στάδια ποδοσφαίρου στην Ισπανία Κατηγορία:Στάδια Παγκοσμίου Κυπέλλου Ποδοσφαίρου 1982 Κατηγορία:Αθλητικές εγκαταστάσεις Θερινών Ολυμπιακών Αγώνων 1992 Κατηγορία:Ρεάλ Σαραγόσα Κατηγορία:Κτίρια και κατασκευές στη Σαραγόσα
Κάτα Μπέτλεν
Η κόμισσα Κάτα Μπέτλεν ντε Μπέτλεν (1700–1759), που μερικές φορές αναφέρεται και ως Κάτριν Μπέτλεν, ήταν μια από τις πρώτες Ουγγαρέζες οι οποίες έγραψαν τα απομνημονεύματά τους. Η ντε Μπέτλεν γεννήθηκε στις 25 Νοεμβρίου 1700 στο Μπόνιχαντ της Ουγγαρίας και πέθανε στις 29 Ιουλίου 1759 στο Φογκάρας της Ουγγαρίας (το οποίο σήμερα ονομάζεται Φαγκάρας και ανήκει εδαφικά στη Ρουμανία).
Οικογένεια και γάμοι
Ο πρώτος γάμος της Μπέτλεν είχε πολιτικά κίνητρα, καθώς την πάντρεψαν παρά τη θέλησή της με τον ρωμαιοκαθολικό ετεροθαλή αδελφό της, όταν εκείνη βρισκόταν σε ηλικία 17 ετών. Η τριβή μεταξύ του δικού της προτεσταντισμού και του καθολικισμού της οικογένειας του συζύγου της την επηρέασε έντονα. Η οικογένεια του συζύγου της της απαγόρευσε την πρόσβαση στα παιδιά της και τα κακόβουλα πειράγματα της κόρης της αναφέρονται στα γραπτά της. Η Μπέτλεν παντρεύτηκε εκ νέου μετά τον θάνατο του πρώτου της συζύγου κάνοντας έναν γάμο στον οποίο ήταν πιο ευτυχισμένη από ό,τι στον πρώτο, αλλά ο σύζυγός της και τα παιδιά τους πέθαναν νωρίς και στη συνέχεια η Κάτα Μπέτλεν έλαβε τον χαρακτηρισμό «ορφανή».
Η Μπέτλεν έγινε κληρονόμος της μεγάλης κτηματικής περιουσίας του συζύγου της και δραστηριοποιήθηκε στην προώθηση της εκπαίδευσης στην Τρανσυλβανία. Πολλές από αυτές της τις εμπειρίες τις περιέγραψε στα γραπτά της. Ως προστάτιδα του Πέτερ Μποντ, του προτεστάντη λόγιου και εκδότη, η Μπέτλεν υποστήριξε την τυπογραφία και την εκπαιδευτική μεταρρύθμιση. Ο Μποντ, ο ιερέας της κατά το διάστημα 1743–1749, δημιούργησε για εκείνη μια από τις πιο σημαντικές βιβλιοθήκες εκείνης της περιόδου, η οποία περιελάμβανε περισσότερα από 500 χειρόγραφα. Ωστόσο, εκείνη η βιβλιοθήκη επρόκειτο να καταστραφεί από πυρκαγιά το 1847.
Γραπτά έργα
Η Μπέτλεν δημοσίευσε τα γραπτά της με τον τίτλο Védelmező, erős paizs (Προστατευτική, ισχυρή ασπίδα, 1759) και Bujdosásnak emlékezetköve (Οι Αναμνήσεις της εξορίας της, 1733). Εξέδωσε επίσης έργα τα οποία περιλαμβάνουν την αλληλογραφία της: Gróf Bethleni Bethlen Kata életének maga által való rövid leírása (Σύντομη περιγραφή της ζωής της κόμισσας Κάτα Μπέτλεν γραμμένη από την ίδια, το οποίο γράφτηκε το 1759 και εκδόθηκε το 1762). Τα έργα αυτά επικεντρώνοντας στα προσωπικά της προβλήματα, αλλά αντικατοπτρίζουν παράλληλα τους πολιτικούς αγώνες της εποχής και τα καθήκοντα και τις δραστηριότητες των οικογενειών των ευγενών μέσα σε αυτούς.
Τα γράμματα της Μπέτλεν την παρουσιάζουν ως έξυπνη και επιδέξια. Ενθάρρυνε τη βιομηχανική ανάπτυξη στα κτήματά της, ίδρυσε κήπους και φυτώρια για να πολλαπλασιάσει καλύτερα την παραγωγή της, απέκτησε χαρτοποείο και υαλουργεία και απασχολούσε μεγάλο αριθμό τεχνιτών, όπως για παράδειγμα κεντηστριών. Η ίδια η Μπέτλεν σπούδασε φυσικές επιστήμες για να τη βοηθήσει στην αντιμετώπιση των επιπτώσεων από τις φυσικές καταστροφές και για να πείσει τους ενοικιαστές των γαιών της να υιοθετήσουν προοδευτικές γεωργικές πρακτικές. Επιπλέον, σπούδασε ιατρική και φαρμακολογία για να εξυπηρετεί καλύτερα τις ανάγκες της κοινότητάς της και συνέβαλε γενναιόδωρα στην πρόοδο της εκπαίδευσης ιδρύοντας σχολεία και θεσπίζοντας υποτροφίες, ιδιαίτερα για την εκπαίδευση των κοριτσιών, η οποία δυστυχώς ένιωθε ότι ήταν παραμελημένη. Το ημερολόγιο της Μπέτλεν ήταν πρωτίστως μια προσωπική απάντηση στις πιέσεις που της ασκήθηκαν από την οικογένεια του πρώτου της συζύγου για να αλλαξοπιστήσει, ως προτεστάντρια που είχε παντρευτεί έναν καθολικό. Η αυτοβιογραφία της μπορεί να θεωρηθεί ένα εξαιρετικό παράδειγμα της μπαρόκ λογοτεχνίας.
Κληρονομιά
Η Κάτα Μπέτλεν είναι μια καλή εκπρόσωπος του ουγγρικού μπαρόκ, που συνδέει τη λογοτεχνία της εποχής της με εκείνη της περιόδου της Μεταρρύθμισης του 19ου αιώνα. Τα έργα της συνδυάζουν με ενδιαφέρον την παραδοσιακή στοχαστική έκφραση και τα δημοφιλή είδη της εποχής της με τις έντονα πουριτανικές απόψεις της. Το ύφος της βασίζεται στα απομνημονεύματα των Γιάνος Κέμενι και Μίκλος Μπέτλεν, έργα που σχετίζονται στενά με τον Φραγκίσκο Β΄ Ράκοζι Οι επιστολές της συγκρίνονται με εκείνες της μαντάμ ντε Σεβινιέ και άλλων γυναικών που βρίσκονταν στην αυλή του Λουδοβίκου ΙΔ΄ της Γαλλίας.
Παραπομπές
Κατηγορία:Ούγγροι ευγενείς Κατηγορία:Ούγγροι συγγραφείς
Εμπάτης
Η ονομασία Εμπάτης αποδίδεται γενικότερα στο μεσαίο νότιο τμήμα της νήσου Σύρου, ανάμεσα στο ακρωτήριο Κατεργάκι των Χονδρών της Βάρης και στο ακρωτήριο Φωκότρυπες. Ειδικότερα Εμπάτης ή παραλία της Φάμπρικας ονομάζεται η παραλία με ωραία αμμουδιά, στην οποία καταλήγουν οι καλλιεργημένες εκτάσεις Λαγκάδα και «στου Καπέλλα». Μπροστά στο παραθαλάσσιο αυτό τμήμα βρίσκεται το ερημονήσι Άμπελος και στα ανατολικά του μία υφαλόγλωσσα με σκοπέλους.
Πηγές
Κατηγορία:Γεωγραφία της Σύρου Κατηγορία:Παραλίες της Σύρου
Άγιος Ανδρέας Ζακύνθου
Ο Άγιος Ανδρέας ή Άγιος Γεώργιος  είναι βραχονησίδα του Ιονίου στα βορειοδυτικά παράλια της Ζακύνθου, η οποία βρίσκεται βορειοδυτικά του οικισμού Βολίμες. Το όνομά του οφείλεται στο μοναστήρι του Αγίου Ανδρέα που υπήρχε παλιότερα και από το οποίο σώζονται ερείπια αμυντικού τείχους. Σύμφωνα με το σχέδιο Καλλικράτης, μαζί με τους οικισμούς Άγιος Νικόλαος, Ασκός, Βαρβάρα, Βολίμες, Ελιές και Κορίθι, αποτελούν την τοπική κοινότητα Βολιμών που υπάγεται στη δημοτική ενότητα Ελατίων του Δήμου Ζακύνθου και σύμφωνα με την απογραφή του 2011 δεν κατοικείται.
Παραπομπές
Κατηγορία:Νομός Ζακύνθου Κατηγορία:Επτάνησα Κατηγορία:Ελληνικές βραχονησίδες Κατηγορία:Δήμος Ζακύνθου
Πανελλήνιο Πρωτάθλημα Ελληνορωμαϊκής Πάλης 1950
Το Πανελλήνιο Πρωτάθλημα Ελληνορωμαϊκής Πάλης 1950 ήταν η 10η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.) και το ΒΑΟ. Οι αγώνες πραγματοποιήθηκαν στο Κλειστό γυμναστήριο της ΧΑΝΘ, στη Θεσσαλονίκη από το Σάββατο 11 έως και την Κυριακή 12 Νοεμβρίου του 1950. Διεξήχθησαν 8 αγωνίσματα.
Πρωταθλήτρια ομάδα αναδείχθηκε ο Εθνικός Γ.Σ. με 24 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 5 χρυσά, 2 ασημένια και 2 χάλκινα μετάλλια. Τη δεύτερη θέση κατέλαβε ο Πανελλήνιος Γ.Σ. με 2 χρυσά, 2 ασημένια και 2 χάλκινα μετάλλια και την τρίτη η Ένωση Ερασιτεχνών με 1 χρυσό, 2 ασημένια και 1 χάλκινο μετάλλιο.
Κάτοχοι μεταλλίων
1948 | 1949 | 1950 | 1951 | 1952
Πίνακας μεταλλίων
Πηγή:
Βαθμολογία
Πηγή:
Παραπομπές
Κατηγορία:Αθλητικά γεγονότα του 1950 Κατηγορία:Πανελλήνιο Πρωτάθλημα Ελληνορωμαϊκής Πάλης Κατηγορία:Διοργανώσεις ελληνορωμαϊκής πάλης στη Θεσσαλονίκη
Πάπυρος του Δερβενίου
Ο Πάπυρος του Δερβενίου είναι αρχαίο ελληνικό χειρόγραφο και ένα από τα αρχαιότερα γνωστά φιλολογικά έγγραφα της Ευρώπης. Χρονολογείται στο δεύτερο ήμισυ του 4ου αιώνα π.Χ.. Βρέθηκε το 1962 στον τάφο ενός ευγενούς στο Δερβένι. Αρχικά το κείμενο έμεινε αμετάφραστο, ώσπου τον Οκτώβριο του 2006, ο Έλληνας καθηγητής κλασσικής φιλολογίας της Φιλοσοφικής Σχολής του ΑΠΘ και παπυρολόγος Κυριάκος Τσαντσάνογλου ανακοίνωσε την επιτυχή πλήρη μετάφραση του κειμένου. Περιέχει την φιλοσοφική έκθεση ενός άγνωστου συγγραφέα σχετικά με την γέννηση των θεών. Πιστεύεται ότι ο συγγραφέας ανήκε στο περιβάλλον του Αναξαγόρα. Ο πάπυρος φυλάσσεται στο Αρχαιολογικό Μουσείο Θεσσαλονίκης.
Το αρχαιότερο βιβλίο της Ευρώπης - UNESCO Memory of The World Register
εναλλ.=|μικρογραφία|282x282εσ|Τα τμήματα του παπύρου όπως εκθέτονται στο [[Αρχαιολογικό Μουσείο Θεσσαλονίκης|αρχαιολογικό μουσείο Θεσσαλονίκης.]] Ο Πάπυρος του Δερβενίου αποτελεί το αρχαιότερο βιβλίο της Ευρώπης και το 2015 εγγράφηκε από την UNESCO στον κατάλογο "ΜΝΗΜΗ ΤΟΥ ΚΟΣΜΟΥ".
Την 12 Δεκεμβρίου 2015, στο Αρχαιολογικό Μουσείο Θεσσαλονίκης πραγματοποιήθηκε η επίσημη εκδήλωση για την εγγραφή του Παπύρου του Δερβενίου στον Διεθνή κατάλογο της UNESCO «MNHMH TOY KΟΣΜΟΥ» (UNESCO Memory of the World Register).
Σύμφωνα με την UNESCO "Ο Πάπυρος του Δερβενίου έχει τεράστια σημασία, όχι μόνο για τη μελέτη της ελληνικής θρησκείας και της φιλοσοφίας, οι οποίες είναι η βάση της δυτικής φιλοσοφικής σκέψης, αλλά και επειδή αποδεικνύει την πρώιμη χρονολόγηση των Ορφικών ποιημάτων προσφέροντας μια ξεχωριστή έκδοση του προσωκρατικών φιλοσόφων. Ο Πάπυρος του Δερβενίου, που αποτελεί το πρώτο βιβλίο της δυτικής παράδοσης, έχει παγκόσμια σημασία, δεδομένου ότι αντανακλά τις οικουμενικές αξίες του ανθρώπου: την ανάγκη του να κατανοήσει τον κόσμο, την επιθυμία του να ανήκει σε μια ανθρώπινη κοινωνία με κοινώς παραδεκτούς κανόνες και την αγωνία του να αντιμετωπίσει το τέλος της ζωής."
Παραπομπές
Κατηγορία:Παπυρολογία Κατηγορία:Παλαιογραφία Κατηγορία:Εκθέματα στο Αρχαιολογικό Μουσείο Θεσσαλονίκης Κατηγορία:Αρχαιολογικά ευρήματα στη Θεσσαλονίκη Κατηγορία:Ορφισμός
Βλάντα Τσιγκίρεβα
Η Βλάντα Αλεξάντροβνα Τσιγκίρεβα (ρωσικά: Влада Александровна Чигирёва, γεννημένη στις 18 Δεκεμβρίου 1994) είναι Ρωσίδα ανταγωνίστρια της συγχρονισμένης κολύμβησης.
Έχει κερδίσει 6 χρυσά μετάλλια στο Παγκόσμιο Πρωτάθλημα Υγρού Στίβου, 3 το 2013 και 3 το 2015. Ήταν επίσης σόλο και ομαδική πρωταθλήτρια και στα πρωταθλήματα Συγχρονισμένης Κολύμβησης 2010 και 2012. Κέρδισε επίσης ένα χρυσό μετάλλιο στο Ευρωπαϊκό Πρωτάθλημα Υγρού Στίβου 2014.
Εξωτερικοί σύνδεσμοι
Κατηγορία:Ολυμπιονίκες της συγχρονισμένης κολύμβησης
Έμπλα
Το Έμπλα (σουμεριακά : 𒌈𒆷 eb₂-la ; αραβικά : إبلا‎, modern: تل مرديخ, Tell Mardikh) ήταν ένα από τα πρώιμα βασίλεια στην Συρία. Τα ερείπιά του σχηματίζουν μια μύτη και βρίσκεται περίπου 55 χλμ ΝΔ του Χαλεπίου. Το Έμπλα ήταν ένα σημαντικό κέντρο καθ'όλη την 3η χιλιετία πΧ και το πρώτο μισό της 2ης χιλιετίας πΧ. Η ανακάλυψή του απέδειξε ότι το Λεβάντε ήταν κέντρο αρχαίου, συγκεντρωτικού πολιτισμού, ισότιμου με την Αίγυπτο και την Μεσοποταμία, και απέκλεισε την πεποίθηση ότι τα δυο τελευταία βασίλεια ήταν τα μόνα σημαντικά κέντρα στην Εγγύς Ανατολή κατά την πρώιμη εποχή του χαλκού. Το πρώτο βασίλειο του Έμπλα περιγράφεται ως η πρώτη καταγεγραμμένη παγκόσμια δύναμη.
Ξεκινώντας ως ένας μικρός οικισμός στην πρώιμη εποχή του χαλκού (περίπου 3500 πΧ), ο Έμπλα εξελίχθηκε σε εμπορική αυτοκρατορία και αργότερα σε μια επεκτατική δύναμη που επέβαλε την ηγεμονία της σε μεγάλο μέρος της βόρειας και ανατολικής Συρίας. Το Έμπλα καταστράφηκε τον 23ο αιώνα πΧ και αργότερα ξαναχτίστηκε καθώς αναφέρεται στα αρχεία της Τρίτης Δυναστείας του Ουρ. Το δεύτερο βασίλειο του Έμπλα αποτελεί συνέχεια του πρώτου και κυβερνήθηκε από μια νέα βασιλική δυναστεία. Το τρίτο βασίλειο Έμπλα άνθισε επίσης ως εμπορικό κέντρο και έγινε σύμμαχος του Γιαμάντ (σύγχρονο Χαλέπι) μέχρι την οριστική καταστροφή του από τον Χετταίο βασιλιά Μουρίλι Α' το 1600 πΧ.
Το Έμπλα διατήρησε την ευημερία του μέσω ενός τεράστιου δικτύου συναλλαγών. Έργα τέχνης από τους Σουμέριους, την Κύπρο, την Αίγυπτο και μέχρι το Αφγανιστάν ανακτήθηκαν από τα παλάτια της πόλης. Το βασίλειο είχε την δική του γλώσσα και η πολιτική οργάνωσή του είχε χαρακτηριστικά διαφορετικά από εκείνη των Σουμερίων. Οι γυναίκες απολάμβαναν ένα ιδιαίτερο καθεστώς και η βασίλισσα είχε μεγάλη επιρροή στο κράτος και στις θρησκευτικές υποθέσεις. Το πάνθεον των θεών ήταν κυρίως σημιτικό και περιλάμβανε θεότητες που ήταν αποκλειστικά για αυτό το βασίλειο. Η πόλη Έμπλα ανασκάφηκε το 1964 και έγινε διάσημη για τα δισκία, δηλ. για ένα αρχείο με περίπου 20.000 σφηνοειδή δισκία με ημερομηνία το 2350 πΧ. Γραμμένα τόσο στα σουμεριακά όσο και στην εμπλαϊκή γλώσσα και χρησιμοποιώντας το σφηνοειδές σχήμα, το αρχείο αυτό επέτρεψε την καλύτερη χρήση της σουμερικής γλώσσας και παρείχε σημαντικές πληροφορίες για την πολιτική οργάνωση και τα κοινωνικά έθιμα στο Λεβάντε στα μέσα της 3ης χιλιετίας πΧ.
Εξωτερικοί σύνδεσμοι
Κατηγορία:Ιστορία της Συρίας
Ινδική πλάκα
μικρογραφία Η Ινδική πλάκα είναι μια τεκτονική πλάκα που διασχίζεται από τον ισημερινό στο ανατολικό ημισφαίριο. Αρχικά ήταν μέρος της αρχαίας ηπείρου Γκοντβάνα, όπου πριν από 100 εκατομμύρια χρόνια αποκολλήθηκε από τα υπόλοιπα τεμάχη της Γκοντβάνα και άρχισε να κατευθύνεται βόρεια. Αφού ενώθηκε με την Αυστραλιανή πλάκα, μαζί σχημάτισαν την Ινδο-Αυστραλιανή πλάκα, ωστόσο πρόσφατες έρευνες έχουν δείξει ότι η Ινδία και η Αυστραλία ήταν ξεχωριστές πλάκες για τουλάχιστον 3 εκατομμύρια χρόνια και πιθανόν παραπάνω. Η Ινδική πλάκα περιέχει το μεγαλύτερο μέρος της Νότιας Ασίας (δηλαδή την ινδική υποήπειρο), εκτός του Λαντάχ, του Κοχιστάν και του Βαλουχιστάν , μέρος του πυθμένα του Ινδικού ωκεανού, μέρη της νοτιοδυτικής Κίνας και της δυτικής Ινδονησίας.
Οριοθετείται στα βόρεια από την Ευρασιατική πλάκα, στα ανατολικά από την πλάκα Burma, στα νότια από την Αυστραλιανή πλάκα, δυτικά από την Σομαλική πλάκα και βορειοδυτικά από την Αραβική πλάκα.
Παραπομπές
Κατηγορία:Τεκτονικές πλάκες Κατηγορία:Γεωλογία του Ινδικού Ωκεανού
Χαρίδημος Χατζηχάρος
Ο Χαρίδημος Χατζηχάρος (Αθηένου, 1890 - 1974) ήταν Ελληνοκύπριος πολιτικός. Διετέλεσε Δήμαρχος Αθηένου και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.
Ήταν γεωργός και συνδικαλιστής. Διετέλεσε γενικός γραμματέας της Παναγροτικής Ένωσης Κύπρου την περίοδο 1942-1947.
Την περίοδο 1930-1932 διετέλεσε Δήμαρχος Αθηένου.
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με το Πατριωτικό Μέτωπο για την Α΄ Κοινοβουλευτική Περίοδο. Μετά τη διάλυση του Πατριωτικού Μετώπου το 1969 συνέχισε ως ανεξάρτητος.
Απεβίωσε το 1974.
Πηγές
Κατηγορία:Βουλευτές Λευκωσίας Κατηγορία:Κύπριοι συνδικαλιστές Κατηγορία:Βουλευτές εκλεγμένοι με το Πατριωτικό Μέτωπο Κατηγορία:Δήμαρχοι Αθηένου Κατηγορία:Βουλευτές Α΄ Κοινοβουλευτικής Περιόδου (Κύπρος)
Υψηλόκαστρο Δράμας
Το Υψηλόκαστρο είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.
Γεωγραφία - Ιστορία
Το Υψηλόκαστρο βρίσκεται στους νοτιοανατολικούς πρόποδες του βουνού Μεγαλοβούνι (ή Κοτζά ή Κοτζά Νταγ) σε υψόμετρο 260 μέτρα. Απέχει 26 χλμ. ΝΔ. από το Παρανέστι (έδρα του δήμου) και 18 χλμ. Α.-ΒΑ. από τη Δράμα. Η ονομασία του, στην περίοδο της τουρκοκρατίας, ήταν Μαλκαλάρ ή Κέλλι Μαλκαλάρ και οι μουσουλμάνοι κάτοικοί του, μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923, μετακινήθηκαν στην Τουρκία ενώ στο χωριό ήρθαν και εγκαταστάθηκαν 40 οικογένειες προσφύγων (152 άτομα). Έτσι αναφέρεται, μετά την απελευθέρωση, το 1919 στο ΦΕΚ 251Α - 20/11/1919 να προσαρτάται στην τότε κοινότητα Νουσρατλή (σημ. Νικηφόρου). Το 1927 με το ΦΕΚ 76Α - 02/05/1927 μετονομάστηκε σε Ψηλόκαστρον. και το 1940 το όνομα διορθώθηκε σε Υψηλόκαστρον. Σύμφωνα με το Πρόγραμμα «Καλλικράτης» μαζί με το Άνω Πυξάρι, τον Γύρο και το Τείχος αποτελούν την τοπική κοινότητα Άνω Πυξαρίου που υπάγεται στη δημοτική ενότητα Νικηφόρου του Δήμου Παρανεστίου και σύμφωνα με την απογραφή του 2011 έχει πληθυσμό 38 κατοίκους.
Παραπομπές
Κατηγορία:Χωριά του νομού Δράμας Κατηγορία:Δήμος Παρανεστίου
Σίλβια Κριστέλ
Η Σίλβια Κριστέλ (αγγλικά: Sylvia Maria Kristel) (Ουτρέχτη, 28 Σεπτεμβρίου 1952 - Χάγη, 17 Οκτωβρίου 2012) ήταν Ολλανδέζα μοντέλο, ηθοποιός και συγγραφέας.
Καριέρα
Η Σίλβια Κριστέλ ξεκίνησε την καριέρα της ως μοντέλο. Το 1973 σε ηλικία 21 ετών κέρδισε τον τίτλο «Miss European Television», την ίδια χρονιά που πρωταγωνίστησε στην ολλανδική ταινία «Naked Behind the Fence». Λίγο αργότερα, ο Γάλλος σκηνοθέτης Τζαστ Ζακ της πρόσφερε έναn ρόλο στην πρώτη ταινία του, Emmanuelle (1974), η οποία σημείωσε τεράστια εμπορική επιτυχία, με την Κριστέλ να πρωταγωνιστεί και στις επόμενες ταινίες της κινηματογραφικής σειράς.
Το 1979 βρέθηκε στο Χόλυγουντ, όπου πήρε μέρος σε δύο ταινίες : «Αεροδρόμιο 79» και «Γυμνή βόμβα». Μεταξύ άλλων γνωστών κινηματογραφικών έργων της ηθοποιού είναι οι ταινίες «Ο Εραστής της Λαίδης Τσάτερλι» (1981), «Ιδιωτικά Μαθήματα» (1981) και «Μάτα Χάρι» (1985).
Προσωπική ζωή
Τον Σεπτέμβριο του 2006 κυκλοφόρησε στη Γαλλία η αυτοβιογραφία της Κριστέλ με τίτλο «Undressing Emmanuelle: A Memoir» (Γυμνή Εμμανουέλα: Αναμνήσεις), στην οποία περιγράφει μια ταραχώδη προσωπική ζωή που μαστιζόταν από τον εθισμό της στα ναρκωτικά και το αλκοόλ και την αναζήτηση ενός πατέρα, κάτι που είχε ως αποτέλεσμα να έχει μερικές καταστροφικές σχέσεις με μεγαλύτερους άντρες.
Ασθένεια και θάνατος
Η Σίλβια Κριστέλ ήταν από την ηλικία των 11 ετών μανιώδης καπνίστρια, με αποτέλεσμα να προσβληθεί από καρκίνο του λάρυγγα.
Μετά από χημειοθεραπεία, στις 26 Ιουνίου 2012, η ​​ηθοποιός υπέστη εγκεφαλικό επεισόδιο.
Πέθανε κατά τη διάρκεια της νύχτας, ενώ κοιμόταν, μεταξύ 17 και 18 Οκτωβρίου 2012, στο σπίτι της στη Χάγη, σε ηλικία 60 ετών.
Εξωτερικοί σύνδεσμοι
Κατηγορία:Αυτοβιογράφοι Κατηγορία:Ολλανδές ηθοποιοί κινηματογράφου Κατηγορία:Ολλανδές ηθοποιοί τηλεόρασης
Ο Καρχαριομάχος
Ο Καρχαριομάχος (Shark Tale) είναι αμερικανική ταινία κινουμένων σχεδίων του 2004 που παράχθηκε από την DreamWorks Animation. Σκηνοθέτες ήταν οι Βίκι Τζένσον, Μπίμπο Μπέργκερον και Ρομπ Λέτερμαν. Ήταν η πρώτη παιδική ταινία της εταιρείας που παράχθηκε στο στούντιο του Γκλέντεϊλ. Ηθοποιοί ήταν οι Γουίλ Σμιθ, Ρόμπερτ ντε Νίρο, Ρενέ Τσελβέγκερ, Αντζελίνα Τζολί, Τζακ Μπλακ και Μάρτιν Σκορσέζε. Άλλες φωνές δόθηκαν από τους Ζίγκι Μάρλεϋ, Ντουγκ Ι. Ντουγκ, Μίκαελ Ιμπεριόλι, Βίνσεντ Παστόρε και Πίτερ Φολκ. Βασίζεται στην ιστορία ενός ψαριού που ονομάζεται Όσκαρ (Σμιθ) ο οποίος  ισχυρίζεται ότι σκότωσε τον γιο ενός αφεντικού μαζών καρχαριών (Ντε Νίρο) για να προωθήσει τη δική του κοινότητα.
Η ταινία άνοιξε με έσοδα 47.6 εκατομμύρια δολάρια, το οποίο ήταν το δεύτερο υψηλότερο άνοιγμα για ταινία της DreamWorks Animation την εποχή εκείνη, πίσω από την Σρεκ 2 (108 εκατομμύρια δολάρια). Έμεινε ως η πρώτη ταινία στις Η.Π.Α. και τον Καναδά για το δεύτερο και τρίτο Σαββατοκύριακο και οι εισπράξεις έφτασαν τα 374,5 εκατομμύρια δολάρια έναντι του προϋπολογισμού 75 εκατομμυρίων δολαρίων. Ήταν υποψήφια για το βραβείο Όσκαρ Καλύτερης Κινούμενης Ταινίας. Διαρκεί 95 λεπτά.
Παραπομπές
Κατηγορία:Ταινίες του 2004 Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2004
Κλάας Χέντρικσε
Ο Κλάας Χέντρικσε (Klaas Hendrikse), (1947 Γκρουτ Άμερς - 2018) είναι αθεϊστής κληρικός Προτεσταντικής εκκλησίας της Ολλανδίας. Είναι ο συγγραφέας του έργου "Πιστεύοντας σε έναν Θεό που δεν υπάρχει". Ο Χέντρικσε σπούδασε στο Wirtschaftsuniversität Nyenrode (1968–1970) και στο Πανεπιστήμιο πολιτείας του Μίτσιγκαν (Michigan State University) (1971–1972). Τράβηξε ευρέως την προσοχή του κοινού αναφέροντας ότι δεν είναι αναγκαίο να πιστεύει κανείς στην ύπαρξη του Θεού για να πιστεύει στον "Θεό".
Διαδίκτυο
Κατηγορία:Αθεϊσμός Κατηγορία:Ολλανδοί κληρικοί
Άγιοι Πάντες Ζακύνθου
Οι Άγιοι Πάντες είναι πεδινό χωριό στην κεντρική Ζάκυνθο σε υψόμετρο 140 μέτρων και βρίσκεται σε απόσταση 11 χλμ. δυτικά της πόλης της Ζακύνθου. Το παλιό όνομα του χωριού, μέχρι το 1961, ήταν Μικρό Γαλάρο και ως κοινότητα Μικρού Γαλάρου συστάθηκε για πρώτη φορά το 1912. Σύμφωνα με το σχέδιο Καλλικράτης αποτελεί την τοπική κοινότητα των Αγίων Πάντων που υπάγεται στη δημοτική ενότητα Αρτεμισίων του Δήμου Ζακύνθου και σύμφωνα με την απογραφή του 2011 έχει ως πληθυσμό 339 κατοίκους. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 3,581 χμ² (2011).
Παραπομπές
Κατηγορία:Χωριά της Ζακύνθου Κατηγορία:Δήμος Ζακύνθου
Τίτος Φάνος
Ο Τίτος Φάνος είναι Ελληνοκύπριος και πολιτικός. Διετέλεσε Υπουργός Συγκοινωνιών και Έργων και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.
Βιογραφικά στοιχεία
Ο Τίτος Φάνος γεννήθηκε στη Λευκωσία το 1929. Ομιλεί, πέρα από την ελληνική, την αγγλική γλώσσα. Σπούδασε νομική. Εργάστηκε ως δικηγόρος.
Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με το Πατριωτικό Μέτωπο για την Α΄ Κοινοβουλευτική Περίοδο.
Στις 21 Απριλίου 1966 διορίστηκε Υπουργός Συγκοινωνιών και Έργων στην Κυβέρνηση Αρχιεπισκόπου Μακαρίου Γ΄ 1960, θέση στην οποία παρέμεινε και στην Κυβέρνηση Αρχιεπισκόπου Μακαρίου Γ΄ 1968, έως τις 30 Ιουνίου 1970.
Την περίοδο 1979-1991 διετέλεσε πρόεδρος της Επιτροπής Δημόσιας Υπηρεσίας.
Πηγές
Κατηγορία:Βουλευτές Λευκωσίας Κατηγορία:Κύπριοι δικηγόροι Κατηγορία:Βουλευτές εκλεγμένοι με το Πατριωτικό Μέτωπο Κατηγορία:Υπουργοί Συγκοινωνιών και Έργων (Κύπρος) Κατηγορία:Κυβέρνηση Αρχιεπισκόπου Μακαρίου Γ΄ 1960 Κατηγορία:Κυβέρνηση Αρχιεπισκόπου Μακαρίου Γ΄ 1968 Κατηγορία:Βουλευτές Α΄ Κοινοβουλευτικής Περιόδου (Κύπρος)
Αγγλικό Πρωτάθλημα Επιτραπέζιας Αντισφαίρισης
Το Αγγλικό Πρωτάθλημα Επιτραπέζιας Αντισφαίρισης (αγγλικά: English Table Tennis Championships) είναι το εθνικό ατομικό πρωτάθλημα στην επιτραπέζια αντισφαίριση της Αγγλίας, που διοργανώνεται από την Αγγλική Ομοσπονδία Επιτραπέζιας Αντισφαίρισης (Table Tennis England).
Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
Εξωτερικοί σύνδεσμοι
Κατηγορία:Αθλητισμός στην Αγγλία Κατηγορία:Επιτραπέζια αντισφαίριση στο Ηνωμένο Βασίλειο Κατηγορία:Εθνικές διοργανώσεις επιτραπέζιας αντισφαίρισης
Λέον Γκορέτσκα
Ο Λέον Γκορέτσκα (Leon Goretzka, 6 Φεβρουαρίου 1995) είναι Γερμανός ποδοσφαιριστής ο οποίος αγωνίζεται ως μέσος για την Μπάγερν Μονάχου και την εθνική ομάδα της Γερμανίας.
Ο Γκορέτσκα ξεκίνησε την καριέρα του από την Μπόχουμ και γρήγορα τράβηξε το ενδιαφέρον της Σάλκε, η οποία τον απέκτησε το 2013 για 3,2 εκατομμύρια ευρώ. Στη Σάλκε, και παρά τους τραυματισμούς του, αναδείχθηκε σε ηγετική φυσιογνωμία της ομάδας, με την απόδοσή του να βελτιώνεται όταν κλήθηκε να αναλάβει ένα πιο επιθετικό ρόλο. Το 2018 αποκτήθηκε από την Μπάγερν Μονάχου.
Ο Γκορέτσκα πραγματοποίησε το ντεμπούτο του με την εθνική ομάδα το 2014, αλλά δε συμμετείχε στο Μουντιάλ 2014 λόγω τραυματισμού. Ήταν μέλος της αποστολής στο κύπελλο συνομοσπονδιών 2017, το οποίο κατέκτησε, και στο Μουντιάλ 2018.
Παραπομπές
Κατηγορία:Γερμανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Γερμανίας Κατηγορία:Ποδοσφαιριστές ΦφΛ Μπόχουμ Κατηγορία:Ποδοσφαιριστές ΦΚ Σάλκε 04 Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Κυπέλλου Συνομοσπονδιών FIFA 2017 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές Κυπέλλου Συνομοσπονδιών FIFA Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
4-υδροξυβενζαλδεΰδη
Η 4-υδροξυβενζαλδεΰδη (αγγλικά 4-hydroxybenzaldehyde) είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο C7H6O2, αλλά συμβολίζεται συχνότερα με τον ημισυντακτικό της τύπο (C6H4)(4-ΟΗ)CHO. Ο τύπος αυτός δείχνει ότι η βενζαλδεΰδη αποτελείται δομικά από μια βενζοομάδα (-C6H4-), μια υδροξυλομάδα (-ΟΗ) συνδεμένη με το #4 άτομο άνθρακα του βενζολικού δακτυλίου και μια φορμυλομάδα (-CHO). Πιο συγκεκριμένα, αποτελεί μια από τις τρεις (3) ισομερείς υδροξυβενζαλδεΰδες. Οι άλλες δύο (2) υδροξυβενζαλδεΰδες είναι η σαλικυλαλδεΰδη [(C6H4)(2-ΟΗ)CHO] και η 3-υδροξυβενζαλδεΰδη [(C6H4)(3-ΟΗ)CHO]. Η χημικά καθαρή 4-υδροξυβενζαλδεΰδη, στις «κανονικές συνθήκες περιβάλλοντος», δηλαδή σε θερμοκρασία 25°C και υπό πίεση 1 atm, είναι ανοικτοκίτρινο κρυσταλλικό στερεό. Εκτός από τις τρεις (3) «μητρικές» υδροξυλαλδεΰδες, ο όρος επεκτείνεται και σε σειρά «θυγατρικών» παραγώγων της, που ενίοτε αναφέρονται συλλύβδην (μαζί με τις «μητρικές» ενώσεις) «υδροξυβενζαλδεΰδες». Συχνά συμπεριλαμβάνονται σε αυτές και ενώσεις με περισσότερες από μία (1) υδροξυλομάδες (-OH).
Φυσική παρουσία
Έχει βρεθεί στις ορχιδέες Gastrodia elata και Galeola faberi. , όπως επίσης και στη βανίλια.
Χημικά παράγωγα
Η οξείδωση Ντάκιν (Dakin oxidation) είναι οργανική οξειδοαναγωγική αντίδραση σύμφωνα με την οποία οι ορθο- και παρα- υδροξυβενζαλδεΰδες ή υδροξυφαινυλοκετόνες αντιδρούν με υπεροξείδιο του υδρογόνου (H2O2) και μια βάση δίνοντας τις αντίστοιχες βενζο(λο)διόλες και αντίστοιχα καρβοξυλικά οξέα (με τη μορφή του αντίστοιχου προς τη βάση άλατος). Για την 4-υδροξυβενζαλδεΰδη, η αντίστοιχη βενζο(λο)διόλη είναι η υδροκινόνη και το αντίστοιχο καρβοξυλικό οξύ είναι το μεθανικό οξύ. οπότε η οξείδωση Ντάκιν της 4-υδροξυβενζαλδεΰδης διαμορφώνεται ως εξής: χωρίς-πλαίσιο|111x111εσχωρίς-πλαίσιο|100x100εσ